钦定古今图书集成/明伦汇编/氏族典/第314卷 > 《廖用贤尚友录》 > 《跋彭和甫族谱》宋·文天祥
## 钦定古今图书集成/明伦汇编/氏族典/第314卷 > 《廖用贤尚友录》 > 《跋彭和甫族谱》宋·文天祥

莆中有二蔡，其一派君谟，其一派京。传闻京子孙惭
京所为与人言，每自诡为君谟后，孝子慈孙之心，固
不应尔，亦以见世间羞耻事，虽为人后，犹将愧之。彭
和甫之派，来自博士齐，非玕后也。今其谱牒并二族
为一本，为君谟之后，而引京以混之，人情固大相远
哉？予闻晋沈劲耻其父陷于逆，致死以涤之，卒为忠
义。唐柳玭有言：“门第高者，一事坠先训，则无异他人，
是以修己不得不至。”诸公皆劝和甫以自立，和甫而
祖玕，犹当为沈劲，和甫而祖博士，柳玭之言，得不勉
乎哉